A BIZOTTSÁG KÖZLEMÉNYE AZ EURÓPAI PARLAMENTNEK az Európai Unió működéséről szóló szerződés 294. cikkének (6) bekezdése alapján 1290/2005/EK és az 1234/2007/EK tanácsi rendeletnek az Unió leginkább rászoruló személyei számára történő élelmiszerosztás tekintetében történő módosításáról szóló, európai parlamenti és tanácsi rendelet elfogadására vonatkozó tanácsi álláspontról /* COM/2012/034 végleges - 2008/0183 (COD) */





2008/0183 (COD) A BIZOTTSÁG KÖZLEMÉNYE AZ EURÓPAI PARLAMENTNEK az Európai Unió működéséről szóló szerződés 294. cikkének (6) bekezdése alapján 1290/2005/EK és az 1234/2007/EK tanácsi rendeletnek az Unió leginkább rászoruló személyei számára történő élelmiszerosztás tekintetében történő módosításáról szóló, európai parlamenti és tanácsi rendelet elfogadására vonatkozó tanácsi álláspontról 1. Előzmények A javaslat Európai Parlament, illetve Tanács számára történő megküldésének időpontja: (COM(2008) 563 végleges – 2008/183 COD dokumentum): || 2008. szeptember 25. Az Európai Gazdasági és Szociális Bizottság véleményének időpontja: || 2011. január 20. Az Európai Parlament álláspontjának időpontja (első olvasat): || 2009. március 26. A módosított javaslat megküldésének időpontja: || 2010. szeptember 17. 2011. október 3. A Tanács álláspontja elfogadásának időpontja: || 2012. január 23. (előreláthatólag). 2. A Bizottság javaslatának célja Az Unió leginkább rászoruló személyei részére történő élelmiszerosztás programját eredetileg 1987-ben hozták létre, lehetővé téve a tagállamok számára, hogy az állami intervenciós készletekből élelmiszersegélyt osszanak ki. Mivel azóta a piaci beavatkozás szerepe jelentősen megváltozott, a bizottsági javaslat célkitűzése abban áll, hogy a programot a kínálat két forrásának bevezetésén keresztül (intervenció és piaci felvásárlás, az előző eljárás előtérbe helyezésével) a KAP új adottságaihoz igazítsa, mivel azt az intervenciós készletek csökkenése jellemzi. A javaslat további célja a program keretében kiosztott élelmiszerek táplálkozástani egyensúlyának javítása (a kiosztásra kerülő élelmiszerek bővebb választéka; a táplálkozástani szempontok bevonása). Véleményében az Európai Parlament határozottan szót emelt annak érdekében, hogy a program fenntartása teljes egészében uniós finanszírozással történjen. Az Európai Gazdasági és Szociális Bizottság véleményében hasonló kívánság tükröződik. Ennélfogva a Bizottság utolsó módosított javaslata értelmében a program finanszírozása a jövőben is 100%-os mértékben uniós forrásokból fog történni, melynek felső határa évi 500 millió EUR. Az élelmiszerek uniós származásának elve, csakúgy mint a program végrehajtásához közvetlenül kapcsolódó tárolási költségek támogathatósága is az Európai Parlament ajánlásán alapulva került bevezetésre. Tekintettel arra, hogy az élelmiszer-osztási programok hozzájárulnak mind a közös agrárpolitikai célok teljesüléséhez, mind az uniós társadalmi kohézió erősödéséhez, a Bizottság kettős jogalapra tett javaslatot (a 42. cikk és a 43. cikk (2) bekezdése együtt a 175. cikk (3) bekezdésével). Ezen túlmenően a javaslat előírta a javasolt intézkedéseknek a Lisszaboni Szerződésben foglalt, felhatalmazáson alapuló és végrehajtási aktusokról szóló rendelkezésekhez való hozzáigazítását is. 3. Megjegyzések a Tanács álláspontjáról 3.1. Általános megjegyzések a Tanács első olvasatban elfogadott álláspontjához A Bizottság elfogadhatónak tartja a három intézmény közötti építő jellegű tárgyalások eredményeként létrejött tanácsi álláspontot. Az álláspont összhangban áll a Bizottság módosított javaslatának alapvető célkitűzéseivel és vezérelvével. 3.2. Megállapodás a Tanács álláspontjáról ebben a szakaszban A Tanács álláspontja intenzív kormányközi és intézményközi tárgyalások eredménye, amelyeket azután folytattak, hogy 2009. március 26-án az Európai Parlament első olvasatban álláspontot fogadott el. Informális és technikai találkozók keretében kompromisszumos megegyezés született több függőben lévő kérdésről, nevezetesen a jogalapról és a program 2013 utáni fokozatos megszüntetéséről. A kompromisszumos megegyezés alapján a lengyel elnökség 2011. november 28-án és december 5-én kompromisszumról szóló dokumentumot nyújtott be, amely nagyrészt a Bizottság második módosított javaslatán alapult (COM(2011) 634 végleges). Ezzel párhuzamosan a Bizottság nyilatkozatot adott ki, amelyben a 2013 utáni időszakra vonatkozó program jövője tekintetében nyugtázza Németország és Franciaország együttes nyilatkozatát. A 2011. december 6-i háromoldalú egyeztető megbeszélések során az Európai Parlament kijelentette, hogy messzemenően támogatja a program folytatását. Ezt az álláspontot a COMAGRI 2011. december 12-én hivatalosan jóváhagyta, és javaslatot tett arra, hogy az Európai Parlament második olvasatban fogadja el a javasolt kompromisszumos megegyezést. 2011. december 15-én a Tanács politikai egyetértésre jutott a program 2013-ig történő folytatásáról. A Tanács álláspontja első olvasatban történő elfogadását 2012. január 23-ára irányozták elő. A módosított program fő rendelkezései a következők: – A piaci beszerzéseket a program rendszeres ellátási forrásává kell tenni az intervenciós készletek kiegészítése érdekében. Ha azonban megfelelő intervenciós készletek állnak rendelkezésre, akkor ezek felhasználása elsőbbséget fog élvezni. – A programot továbbra is kizárólag uniós költségvetésből finanszírozzák, amelynek felső határa költségvetési évenként 500 millió EUR. – A tagállamok az élelmiszereket objektív kritériumok alapján, a tápérték és a szétosztásra való alkalmasság figyelembevételével választják ki. – A tagállamok előnyben részesíthetik az uniós eredetű élelmiszereket. – A karitatív szervezetek által viselt tárolási költségek esetében visszatérítés igényelhető. A kompromisszumos megegyezésnek a három intézmény által tárgyalt és egyeztetett főbb pontjai a következők: – A jelenlegi rendszer a program fokozatos megszüntetési időszakát követően megszűnik; a fokozatos megszüntetési időszak a 2013-as éves terv befejezésével ér véget. – Az Unió leginkább rászoruló személyei részére történő élelmiszerosztás programjának jogalapja (a 42. cikk és a 43. cikk (2) bekezdése) a fokozatos megszüntetésre vonatkozó időszakban változatlan marad. – A program visszamenőleges hatállyal 2012. január 1-jétől alkalmazható. – A megegyezés elősegítése érdekében a Lisszaboni Szerződéshez való hozzáigazítással kapcsolatos rendelkezések kivételesen nem szerepelnek, így a jelenlegi végrehajtási szabályok továbbra is alkalmazandók. 4. A Bizottság és a tagállamok nyilatkozatai A Bizottság nyilatkozatot adott ki, amelyben nyugtázza Franciaország és Németország együttes nyilatkozatát. E nyilatkozatok a mellékletben szerepelnek. 5. Következtetés A Bizottság támogatja az intézményközi tárgyalások eredményeit és ezért a program 2013-ig történő folytatásának biztosítása érdekében elfogadhatónak tartja a Tanács első olvasatban kialakított álláspontját. MELLÉKLET A Bizottság nyilatkozata Az 1290/2005/EK és az 1234/2007/EK tanácsi rendeletnek az Unió leginkább rászoruló személyei részére történő élelmiszerosztás tekintetében történő módosításáról szóló európai parlamenti és tanácsi rendeletre irányuló bizottsági javaslat kapcsán a Bizottság tudomásul veszi a Tanácsban folytatott többszöri megbeszéléseket és azt, hogy egy hat tagállamból álló blokkoló kisebbség ellenezte a javaslatot. Nyugtázza veszi Franciaország és Németország együttes nyilatkozatát is, amelyben a két ország kijelenti, hogy: – hozzájárul a programnak a 2013. december 31-én véglegesen véget érő átmeneti időszakra történő folytatásához annak érdekében, hogy a jelenlegi programot alkalmazó tagállami jótékonysági szervezetek figyelembe vehessék az új helyzetet, – véleményük szerint nincsenek meg az ahhoz szükséges feltételek, hogy a Bizottság a 2013 utáni időszakra szóló új programra irányuló javaslatot nyújtson be a Tanácsnak elfogadás céljából, – a jövőben nem tud hozzájárulni a Bizottság által az ilyen programokra vonatkozóan benyújtott jogi és pénzügyi javaslatokhoz. A Bizottság tudomásul veszi, hogy a tagállamok jelentős része 2013 után nem kívánja folytatni a programot, és ennek megfelelően módosítani kívánja az egységes közös piacszervezésről szóló uniós rendeletet és a 2014–2020-as időszakra szóló jövőbeli többéves pénzügyi keretet. A Szerződés értelmében fennálló kezdeményezési joga sérelme nélkül a Bizottság figyelembe fogja venni az ehhez hasonló jövőbeli programokra vonatkozó jogi és pénzügyi javaslatokkal szembeni erőteljes ellenállást. Franciaország és Németország együttes nyilatkozata A leginkább rászoruló személyek részére történő élelmiszerosztásról szóló EU rendelet alapját az uniós intervenciós készletekből származó termékek elosztása és az azt időszakosan kiegészítő piaci beszerzések képezik. A KAP egymást követő reformjainak és a piac fejlődésének eredményeként az intervenciós készlet és a rendelkezésre álló termékek köre fokozatosan csökkent. Méltányolva a tagállamokban a jelenlegi program alapján működő karitatív szervezetek munkájának fontosságát, Franciaország és Németország egyetért azzal, hogy a programot átmeneti ideig – legkésőbb 2013. december 31-ig – folytassák annak érdekében, hogy e szervezetek alkalmazkodni tudjanak az új helyzethez. Ezzel összefüggésben Franciaország és Németország üdvözli a karitatív szervezeteik között folyó véleménycserét. A Tanácsban folytatott megbeszélésekre tekintettel azonban Franciaország és Németország úgy véli, hogy nincsenek meg az ahhoz szükséges feltételek, hogy a Bizottság a 2013 utáni időszakra szóló új programra irányuló javaslatot nyújtson be, és azt a Tanács elfogadja. Ezért e két ország egyike sem tud egyetérteni a Bizottság által egy ilyen jövőbeli programra vonatkozóan benyújtott jogi és pénzügyi javaslatokkal.